Einar Almaas

Einar Marius Almaas (1945–2021) var en norsk politiker (FrP) og gårdbruker fra Høylandet i Namdalen.

Han vokste opp på slektsgården Almås på Høylandet og overtok gården etter sine foreldre i 1976. Han var leder i Nord-Trøndelag Bonde- og Småbrukarlag fra 1991 til 2001 og medlem av landsstyret fra 1998 til 2002.

Han var med på å etablere Folkeaksjonen ny rovdyrpolitikk, og satt som leder i organisasjonen i flere år. Almaas var medlem av Senterpartiet, men meldte seg inn i Fremskrittspartiet i 2004.

Han ledet Nord-Trøndelag FrP fra 2011 til sammenslåingen med Sør-Trøndelag FrP til Trøndelag FrP i 2018.

Almaas var medlem av Høylandet kommunestyre i 12 år, valgt på en bygdeliste. FrP stilte ikke liste.

 Referanser 

 Eksterne lenker 


Kategori:FrP-politikere i Nord-Trøndelag
Kategori:Lokalpolitikere i Høylandet
Kategori:Vararepresentanter til Stortinget
Kategori:Norske bønder
Kategori:Personer fra Høylandet kommune